पाएं अपने शहर की ताज़ा ख़बरें और फ्री ई-पेपरडाउनलोड करें
हथुआ- भटनी रेलखंड पर चलने वाली एक मात्र डीएमयू ट्रेन का परिचालन अगले आदेश तक बंद कर दिया गया। बताते चलें कि राज्य सरकार के निर्देश पर बिहार में लगे लॉक डाउन के चलते फुलवरिया सोनपुर डीएमयू ट्रेन का परिचालन गुरुवार के दिन से बंद कर दिया गया है। मिली जानकारी के मुताबिक रेलवे के रनिंग स्टाफ वैश्विक महामारी कोरोना से संक्रमित हो रहे हैं तथा ट्रेन के गार्ड ड्राइवर की कमी हो जा रही है। जिसको लेकर रेलवे ने डिवीजन के कई ट्रेनों को बंद कर दिया है। जिनमें फुलवरिया सोनपुर डीएमयू ट्रेन भी शामिल है। उच्च अधिकारी ने बताया कि 05242 पंचदेवरी सोनपुर डीएमयू पैसेंजर ट्रेन का परिचालन अगले आदेश तक स्थगित रहेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn